Rebaixes constants: més vendes però menys beneficis\nEls comerciants han de fer més esforços per allargar uns descomptes que alguns titllen de falsos\n5 min. Barcelona 07/01/2016 00:01\n651x366 La majoria de comerços catalans van començar les rebaixes entre el 2 i el 3 de gener, però en alguns casos ja es mantenien els descomptes des del Black Friday, a finals de novembre. / FRANCESC MELCION La majoria de comerços catalans van començar les rebaixes entre el 2 i el 3 de gener, però en alguns casos ja es mantenien els descomptes des del Black Friday, a finals de novembre. / FRANCESC MELCION\nAvui no comencen les rebaixes. Aquest febrer farà tres anys que el Tribunal Constitucional va suspendre la l lei catalana d’horaris comercials que convertia el 7 de gener en el dia que els consumidors esperaven per comprar barat tot allò que necessitaven a l’hivern després dels regals de Nadal. Aquesta vegada, però, l’èxit del Black Friday i l’efecte dominó han diluït els límits del tradicional calendari de descomptes. La majoria de comerços ja van penjar el cartell de rebaixes els primers dies de gener i en molts altres casos les promocions ja s’arrossegaven des del 27 de novembre, el dia del Black Friday.\n“Aquest any no tenia clar quan començaven les rebaixes; de fet les esperava el dia 2 perquè hi ha promocions constants”, explica Marta Rodríguez, una educadora social de 25 anys que no anirà de rebaixes perquè ja ha aprofitat les promocions que hi ha hagut al llarg de la campanya de Nadal. “Abans t’esperaves al dia 7 per buscar alguns capritxos més barats, ara fins i tot els regals de Reis els compres rebaixats”, assenyala. Però encara que les promocions incentivin les vendes, mantenir un mes de descomptes suposa un esforç extra per als comerciants i botiguers, que fa poc més d’un any que comencen a notar la recuperació del consum.\n“No hi ha altre remei, però implica un sobreesforç perquè augmentes les vendes però a força de descomptar el teu marge de beneficis”, explica Javier Cottet, director general de Cottet Optics i expresident de l’associació de comerciants Barna Centre. Cottet és un dels botiguers que ha decidit sumar-se aquest any al carro de les rebaixes avançades. “L’any passat no ho vam fer i ens en vam penedir, perquè la majoria va avançar-se al calendari”, recorda. De fet, tal com explica Miquel Àngel Fraile, secretari general de la Confederació de Comerç de Catalunya (CCC), “només les botigues de joguines, de joies o d’electrodomèstics s’han esperat a començar avui”.\nEl president de la Fundació Barcelona Comerç, Vicenç Gasca, fa notar que “si tradicionalment les rebaixes servien per vendre l’estoc sobrant durant els pics de consum i guanyar més, ara és al revés, es treballa amb marges molt reduïts i això repercuteix inevitablement en el compte de resultats”.\nPer això mateix Marta Manté i Rosa Maeso, propietàries de les quatre botigues de roba Tean que hi ha a la ciutat de Barcelona, van decidir deixar de fer rebaixes fa tres anys. “Hi ha molt frau, els números no surten, és impossible mantenir aquests descomptes i que el negoci funcioni”, assenyala Marta Manté. En el seu cas, van optar per fer promocions més petites durant tot l’any, premiar els clients més fidels i obrir una botiga outlet per destinar-hi l’estoc sobrant.\nLa pressió de les gangues\nPrecisament els outlets i internet són les dues grans amenaces que han d’afrontar els petits comerciants. “Els clients poden trobar gangues durant tot l’any i a tot arreu, els outlets es troben fins i tot al centre de la ciutat i això també fa pressió al comerç tradicional”, denuncia el director general de Cottet Optics.\nLa segona gran preocupació dels botiguers és internet. Per a Jordi Casas, director general de Casas Sabaters, la venda online és una de les màximes pressions que ha empès el seu negoci a fer promocions tot l’any: “L’increment de les vendes per internet al nostre sector és molt important; el client està comparant contínuament preus i rep ofertes per internet cada dia”, explica. Per això, Casas Sabaters, que té 56 botigues entre Catalunya, Saragossa i València, manté promocions durant tot l’any i ja va començar les rebaixes el 2 de gener. En el seu cas, també venen a través d’internet, que de moment representa el volum de vendes d’una botiga més, però que creix “molt de pressa”. De fet, la web de descomptes i promocions Atrápalo afirma que el 50% de les vendes del seu val de regal de tot l’any les fa els dies 5 i 6 de gener, en previsió dels regals de Reis i amb una despesa mitjana de 15 euros.\nAquesta pressió de les gangues, ja siguin per mitjà d’ outlets o de les vendes en línia, se suma a la que suposen les grans cadenes com El Corte Inglés, Inditex, H&M o Mango. En aquest cas, les dues primeres han optat per no penjar el cartell de rebaixes fins avui. Tot i això, alguns comerciants denuncien uns descomptes encoberts, amb promocions superiors al 50%. Gabriel Jené, president de Barcelona Oberta i director general de La Mallorquina, explica que tant El Corte Inglés com Inditex busquen mantenir l’efecte psicològic del dia 7 per mantenir el boom de clients en un dia de pic de vendes.\nD’altra banda, en aquestes cadenes encara es fa notar més una tendència creixent conseqüència directa d’aquesta difuminació del calendari de descomptes: les noves temporades s’avancen i es barregen amb les gangues per estimular la compra de productes cars en un context de consumisme i intentar recuperar el marge perdut.\nTot i això, tots aquests comerciants reconeixen que esperen una bona campanya, malgrat que el poc fred ha influït negativament en les vendes, sobretot de roba. Els més prudents preveuen un 3% d’increment de vendes respecte les rebaixes de l’any passat, i els més optimistes, com Fraile, fins a un 7%.\nA més, el secretari general de la CCC preveu que a Catalunya els comerços contractin fins a 9.000 persones per cobrir aquesta temporada de rebaixes, una previsió més modesta que la de les empreses de treball temporal, Adecco i Randstad, que afirmen que Catalunya serà la comunitat que més contractarà a escala estatal i eleven la xifra fins a 10.400 persones en el cas de Ranstad i fins a 14.700, en el d’Adecco.\nCatalunya torna a quedar-se sense llei comercial pròpia\nEls botiguers catalans admeten "estar dividits en aquesta temporada de rebaixes"


Les crítiques pel malestar al Cedre se centren ara en la coordinació - Altaveu el diari digital d'Andorra\nEl ministeri de Salut admet que “s’ha trobat que no s’ha explicat prou els canvis i hi ha manca de comunicació”\n23/11/2019 (10:15 CET)\nMercè Escrig es dirigeix als principals responsables del SAAS i a la secretària d'Estat de Salut durant la visita de dijous.\nLa coordinadora del Cedre està en l’ull de l’huracà. Després de setmanes i setmanes de crits i soroll i situant la implementació del nou model de gestió centrat en la persona com a causant de tot el malestar al centre sociosanitari, finalment han sorgit les concrecions: el principal problema són les formes i la manera de fer de Mercè Escrig, a qui la direcció del SAAS ha donat tot el marge de confiança per dirigir la residència, encara que ocupa la plaça de manera provisional. Això i, és clar, que s’exigeixen més recursos materials i, sobretot humans, per poder fer amb garanties la transformació en l’atenció.\nEn certa forma, i sense verbalitzar-ho clarament, la situació ha estat reconeguda pel ministeri de Salut. Després de la visita del cap de Govern, Xavier Espot, i del titular ministerial, Joan Martínez Benazet, al centre, i més encara després de trobar-se amb el personal, Martínez Benazet va afirmar que “hem trobat una situació en què no se’ls ha explicat prou (els canvis que es pretenen introduir) i de manca de comunicació”. És justament el que molts treballadors i també alguns usuaris, els que estan més sencers, critiquen, especialment, d’Escrig.\nLes diverses fonts consultades han lamentat el tracte que dispensa la coordinadora. I han assegurat que les seves maneres de fer disten en moltes ocasions allò que hauria de fer. Però més enllà del comportament personal d’Escrig, alguns dels consultats afirmen que en part la culpa la té també el SAAS, que van donar màniga àmplia a una professional que ja ha tingut dificultats en molts dels llocs per on ha passat. Va arribar al Principat per fer-se càrrec, no sense polèmica, de la direcció d’Infermeria de l’hospital.\nDesprés, seria una de les persones que apareix en el tèrbol cas del canvi de cama en una operació que va comportar la sortida del SAAS del traumatòleg Ignacio Torrero i que l’afer hagi acabat judicialitzat. Però l’arribada d’Escrig al país ja venia precedida per tot un seguit de clars i ombres que la professional sanitària havia protagonitzat en llocs de responsabilitat, per exemple, a l’hospital de Mataró o, després, en una fundació vinculada a l’hospital de Granollers. Altres fonts consultades han recordat, però, que la sanitat, l’hospitalització, és una tasca molt sensible i “al final hi ha tantes opinions com persones les fan”.\nEs crearan grups de treball entre el personal del Cedre per mirar de trobar les solucions més adients. Ho va dir Martínez Benazet abans i després de la trobada amb els treballadors. I el titular de Salut també va deixar oberta la porta a fer canvis orgànics. Dit d’una altra manera, a instaurar una altra coordinació al capdavant d’un equipament essencial en la política sociosanitària del país i que en els dos o tres propers anys, més que mai, estarà al centre de totes les mirades per la implementació del model d’atenció centrada en la persona.\nEl ministre de Salut va celebrar dijous haver ‘tocat de peus a terra’ acudint a escoltar de primera mà els implicats davant tot el soroll hagut al Cedre. I, certament, va descobrir qüestions que no esperava malgrat acabar “gratament sorprès, positivament” de tot el que va poder comprovar. Però per aconseguir comprovar “que el personal s’il·lusioni” fa falta posar-hi esforç “entre tots”. I aquest missatge també va dirigit cap a una Escrig de qui de forma unànime es lamenta el tarannà però, ep, també recorden les fonts que les dificultats de coordinació no poden amagar altres mancances: el nou model de gestió demanda més recursos. De tota mena.\nEl comitè d’empresa del SAAS també constata “neguit i malestar” al Cedre


Anna Galdón i Cugat Comas // Fotos: Tot Mataró\nEl conegut com #10yearchallenge és l'autèntic fenomen viral a nivell de xarxes socials d'aquest inici d'any. Una pràctica consistent a penjar dues fotografies amb deu anys de diferència l'una de l'altra per apreciar l'evolució o canvi soferts. Un joc enllaçat que, asseguren, va ser llançat per recaptar dades sobre l'envelliment de les persones que ha fet fortuna i que pot esdevenir, també, un bon barem més enllà dels canvis estètics.\nPer això, també, es pot fer l'exercici a nivell de ciutat i analitzar en set paràmetres quina ha estat l'evolució de la ciutat del 2009 al 2019. Sotmetem Mataró, doncs, al #10yearchallenge per agafar perspectiva de com han canviat, per a bé, per a malament o per a pitjor, diversos aspectes o paràmetres locals.\nDies enrere, el conegut compte de 'Cansalada Viada' el feia, irònicament, per il·lustrar com l'arribada del Corte Inglés segueix allà mateix. De versions satíriques se'n poden fer tantes com es vulgui. O també es pot prendre l'exercici com una base per a l'avaluació de com està resultant la segona dècada d'aquest segle a la ciutat. I hi ha aspectes per a tots els gustos.\n#10yearchallenge - 2009 > 2019\nEl 2009 l'economia global acabava d'entrar en recessió, i Mataró no n'era cap excepció, més aviat al contrari. Ja és la ciutat gran de Catalunya amb més atur amb una taxa per sobre del 19,5 per cent. Fa 10 anys cada dia es quedaven sense feina una mitjana de 14 persones a la ciutat. Durant els anys que van venir la taxa no va fer més que enfilar-se, fins a revertir la tendència el 2015. De les quasi 12.000 persones d'aquell any d'inflexió s'ha passat ara a les 8.600 persones aturades registrades. Una dada que, tot i ser positiva, és més elevada que la mitjana del Maresme, de la província i de Catalunya. Econòmicament parlant, cal mencionar un dels sectors que més presència està guanyant els últims anys i que, el 2009 era pràcticament inexistent: el del turisme. El rècord es registra el 2016 amb 88.000 visitants.\nÉs segurament el gran canvi de Mataró. Tot i que el nom de TecnoCampus ja feia temps que formava part del vocabulari local, fa 10 anys s'estava en una part iniciàtica de les obres. A finals de 2010 s'inaugurava i des de llavors ha consolidat Mataró en l'àmbit universitari i empresarial, essent paraigües comú per a més de 125 empreses, start-ups i més de 3.000 alumnes. La zona del coneixement local.\nEl Tecnocampus ha quedat petit en molt poc temps i el seu "districte" s'ampliarà a tota la zona propera al Parc com el Rengle.\nFa deu anys Caixa Laietana no només hi era, sinó que encara era l'entitat financera de confiança de milers de mataronins. Es va intentar fusionar amb Caixa Penedès però finalment el 2010 s'integrava al que seria Bankia. Poc després tot esclataria, amb l'estafa de les preferents destapada arran de l'enfonsament del banc que dirigia Rodrigo Rato a borsa. Més de 15.000 persones van ser estafades per l'antiga caixa mataronina i, tot i les solucions judicials i generals, els responsables d'aquella autèntica estafa no han estat perseguits. Laietana va desaparèixer i per vetllar la part cultural que havia fet es va crear una entitat ad hoc, la Fundació Iluro. El 2019 la imatge de l'antiga seu central abandonada il·lustra perfectament el malson que va suposar l'estafa de Caixa Laietana a la que havia estat la seva ciutat.\nEls grans esdeveniments\nL'edició del 2009 va ser la darrera del festival Cruïlla de Cultures a Mataró i va comptar amb grans concerts com el de Manu Chao davant 10.000 persones. L'organització, que ja havia començat la seva versió a Barcelona, decidiria que el festival de música s'acabés. Mataró també ha deixat perdre altres esdeveniments com el 'Festival Shakespeare'. Actualment no hi ha encara un gran esdeveniment potent.\nMataró va organitzar dos anys la 'Festa al Cel' que heretava de Barcelona però la manca de patrocinis i la controvèrsia política pel seu cost i naturalesa la van sentenciar.\nL'arribada del Corte Inglés\nÉs segurament la comparativa més flagrant. De fet l'interès del Corte Inglés data del 1999, deu anys més enrere, però en l'operació urbanística per dur l'operador –i els seus llocs de treball– al solar del carrer Biada el pas de la darrera dècada és sonorament fracassat.\nI és que precisament el 2009 va començar el desmuntatge per peces de la nau de Can Fàbregas i de Caralt que havia de permetre la construcció dels grans magatzems. Deu anys després el solar segueix buit i tancat, la nau trossejada és als afores de la ciutat i pel camí no només s'ha perdut una dècada sinó que la justícia ha acabat per anul·lar el planejament urbanístic de tota l'operació i per poc que no qualifica el desmuntatge de "capgrossada". El solar és de l'empresa i tot plegat tindrà, sigui quina sigui la solució, repercussions econòmiques per la ciutat.\nLes biblioteques públiques\nD'una sola biblioteca pública a pensar en la quarta. A grans trets aquest podria ser el resum de com ha canviat (cap a positiu) el mapa de biblioteques a Mataró. A les dues públiques actuals (la Pompeu Fabra i l'Antoni Comas), s'hi suma recentment l'absorció de la que era abans una biblioteca privada, la de la Fundació Iluro, i la futura biblioteca del Triangle de Molins, que s'ha de començar a tramitar. Inaugurada el 2013, la nova biblioteca Antoni Comas, ubicada a l'edifici modernista de l'antic escorxador municipal projectat el 1909 per l'arquitecte mataroní Melcior de Palau, va transformar el barri i va posar en valor una zona força oblidada de la ciutat, connectant els barris de Rocafonda, El Palau, Les Santes-Escorxador i l'Havana. Per 2019 queda acabar les obres de la Popular, rere l'Ajuntament i un estudi sobre la quarta.\nHi ha la percepció més o menys compartida que la Festa Major de Mataró és cada any calcada a l'anterior i amb prou feines incorpora canvis. Tot i això, en 10 anys es veuen dos canvis força transcendents: l'un, el que té a veure amb la nit del 25 de juliol, és la sonorització i contra-programació del Desvetllament o el canvi de lloc de la Ruixada i, sobretot, l'adveniment de les Dissantes.\nTambé cal fer constar com la massificació de la pràctica totalitat d'actes és la nova tònica de Les Santes.\nLes Dissantes de la Fundació Maresme s'han convertit en la principal cita musical i solidària de la Festa Major.


3r C ANNA PALLÀS Llengua catalana | BIBLIOTECA DEL VALLDEMOSSA\nAquest tema pot tenir molts punts de vista, ja que hi ha diferents opinions i maneres de pensar, sobre el fet d’obeir i manar. L’ésser humà es desenvolupa com a persona en una societat en la qual sempre sorgeix una o diverses persones que marquen la seva vida.\nSempre hi ha d’haver algú que mani i algú que obeeixi? No, no té per què. No sempre hi ha d’haver una persona que estigui al cap de tot, que sigui el “líder”, algú que mani, ni en el cas contrari no hi ha d’haver algú que hagi d’obeir, ni fer tot el que se li diu.\nPerò és aquesta la realitat? La realitat és que les persones, no sabem actuar sense algú que ens mani, ens digui el que hem de fer i quan ho hem de fer. Però la realitat, és que sense aquella persona que abans descrivia com a “líder”, no sabríem què fer.\nOi que quan naixem ja hi ha algú que ens mana? La veritat és que des que naixem fins que morim sempre hi ha algú que ens mana, que d’alguna forma o altra és el nostre “líder”. Sempre estem sota les ordres d’una persona que ens mana, ja que, torno a dir, sense un “líder”, no sabríem organitzar-nos la vida ni sabríem com fer les coses.\nAquesta persona que mana, et marca com un marge a la teva vida, i et va dient el que pots fer o no; diguéssim que t’ajuda a viure, a saber viure organitzat, a viure marcat. Però tampoc ens enganyem, això no sempre és bo. No sempre aquest “líder” t’ha de posar aquell marge sinó que pot, per dir-ho exageradament, esclavitzar-te.\nOi que diuen “todo en exceso es malo”?, doncs igual seria amb nosaltres i les pautes, que en aquest cas serien les lleis, que hem de seguir. Massa lleis t’impedeixen tenir aquell espai en blanc que et quedava després del marge.\nLlavors, això podria ser com un estira i arronsa, ja que, ¿podríem viure sense algú que ens manés? Sí, i tant, el problema seria que llavors nosaltres, les persones en general, no sabríem com actuar, ni com organitzar-nos. Però, i si vius esclavitzat? Aquest seria el problema de viure massa marcat, que no tindries llibertat, estaries tan marcat per aquell suposat “líder”, que no podries viure a la teva manera.\nAixí, mai estarem d’acord, ja que sense cap “líder” no podríem viure, però amb un “líder” massa exigent, no podríem viure a la nostra manera. Jo penso que sempre hi ha d’haver algú que mani, però que mani bé. Per tant, sempre hi ha d’haver algú que compleixi aquelles lleis, i les obeeixi, per poder viure, viure organitzat i bé.


Nova directora de Patrimoni | bloc d'esquerra calella\nReformes al Mercat Municipal →\nAvui dilluns 12 de desembre s’incorpora a plaça la nova directora de Patrimoni.\nEl passat mes de novembre va tenir lloc el procés de selecció per a cobrir la plaça de tècnic/a superior de cultura-director/a de patrimoni.\nAmb la incorporació d’aquesta figura professional, des de l’equip de govern de l’Ajuntament de Calella, ens plantegem dos objectius:\nPer una banda, dotar al Museu-Arxiu municipal [Mapa] d’una direcció professional que, recollint el llegat rebut del Sr Codina, pugui fer un nou projecte pel Museu per tal d’obrir-lo a la ciutat, per adaptar-lo als nous mecanismes d’informació i comunicació, i per fer-lo esdevenir l’espai de referència per a la interpretació, la conservació i la difusió del patrimoni local.\nPer altra banda, posar en funcionament i gestionar un altre equipament de referència cultural a la ciutat: el nou espai d’arts visuals de l’Ajuntament Vell. [Mapa]\nEns trobem, doncs, en un moment important: Calella compta en un espai central de la ciutat, amb tres equipaments propers que s’han de potenciar, que s’han de complementar i que permetran obrir el ventall d’activitats culturals i facilitar l’accés a la cultura a tota la ciutadania.\nLa persona que ha estat seleccionada en el procés és Carme Torm. Ella s’incorpora a la nova plaça avui, i d’entrada el seu lloc de treball estarà ubicat al Museu Arxiu.\nLi desitgem sort i encert per aquesta nova etapa en l’àmbit cultural de la ciutat.\nAquesta entrada s'ha publicat en Calella, general, Pilar Rocafort i etiquetada amb museu, patrimoni. Afegiu a les adreces d'interès l'enllaç permanent.\n6 respostes a Nova directora de Patrimoni\nDesembre 15, 2008 a les 9:08 am\nMolt bé Pilar!! felicitats !!!\nAra, amb aquest nomenament, cal seguir treballant -amb més intensitat-, per la cultura de la nostra ciutat. S’ha fet realitat un petit pas que des de feia anys veniem estudiant i, per diferents raons, no era possible.\nAra és l’hora de dinamitzar la cultura local de Calella.\nAra més que mai, cal demostrar a aquells que només saben criticar i desprestigiar, que la regidoria de cultura, a les mans de Pilar Rocafort, és capaç de posar en valor els elements culturals locals. A tots els àmbits de cultura popular, de cultura per minories, de patrimoni, d’història…, i dels àmbits que es considerin oportuns.\nTambé ha de servir per les entitats culturals de Calella. Si tenen una persona que els ajuda a tirar endevant els seus projectes i les seves actuacions…, segur que els serà de molta utilitat.\nCom a ex alcalde, et felicito i t’encoratjo a seguir treballant de manera constant i deixant de banda a aquells que només veuen les coses de color negre…\nEndavant Pilar !!!!!\nDesembre 15, 2008 a les 10:33 am\nUna més a cobrar.\nDesembre 16, 2008 a les 11:44 am\nSi treballa i és eficaç, per què no ha de cobrar?\nAh, t’en recordes quan amb en Rey hi havia un tal Piqué que feia de gerent – càrrec de confiança de l’alcalde? que no cobrava aquest i era això, un “càrrec de confiança”?\nAlmenys aquesta persona ha passat unes proves i ha demostrat uns coneixements adients per a un lloc de treball important per la ciutat : la promoció de la cultura.\nDesembre 19, 2008 a les 1:36 pm\nmés cobrava en gambin\ngener 11, 2009 a les 5:25 pm\nMenys que en Piqué !!!!\nPer cert, en els estatuts del Patronat de Turisme es permetia l’elecció d’un càrrec de gerent.


Cas típic 2150: noi li agrada noia, noi li agrada fer un repàs de l’actualitat política | Pons's blog\nCas típic 2150: noi li agrada noia, noi li agrada fer un repàs de l’actualitat política\nPosted: 2015-05-22 in Actualitat, Divagacions meves\nSi busques informació útil sobre la campanya electoral de Sabadell aquest no és un bon post per trobar-ne, però sempre serà millor que alguna que d’altra pàgina més allunyada de la realitat política sabadellenca com per exemple aquesta del PP. No em faig responsable si el vostre ordinador agafa un virus per haver entrat a la pàgina anterior.\nNo és habitual en aquest blog trobar post sobre actualitat política, però crec que m’ha afectat veure cada matí i cada tarda penjat en el meu carrer el socialista aquest, bé, l’home no està penjat, està penjada una foto seva, bé, no és solament una foto, es una repetició de la seva foto fins la sacietat, està tan repetit que al principi sentia indiferència per ell, però ara li he agafat mania. Perquè després diguin que els cartells no serveixen per res! Hi I tant que serveixen! Serveixen per agafar antipatia.\nA Sabadell tenim un grup de gent que es diu Crida, son els “perroflautes” o “xirucaires” que no poden faltar, un d’aquests potser li sona a algun fan del Barça, es un tal Oleguer Presas, lo curiós es que en la seva fitxa diu “Cooperativista en l’àmbit de l’energia. És membre de Som Energia, el COOP57 i el Seminari d’economia crítica Taifa.” Per enlloc diu que ha guanyat una copa d’Europa! Quin altre candidat podria presumir d’un premi així?! Però no patiu, està en la posició 23 de la llista, no sortirà pas.\nTambé hi ha un grup que es diu Unitat pel canvi, pel nom a ningú li sonarà, aquest grup es un matxambrat que el formen gent de Podemos, Iniciativa i altres partits bolivians. L’anècdota es que la seva campanya aèria (penjar cartells de fanals) s’ha convertit en una campanya terrestre, ja que aquests dies de pluja i una mica de vent ha fet que varis dels seus cartells hagin caigut fins al peu dels fanals. Són els únics cartells que veig que els hi passat, qui sap, potser és una metàfora dels resultats que trauran en els comicis.\nSobre Ciutadans tinc una anècdota propera, resulta que el candidat a alcalde és el fill dels veïns dels meus pares. Qui ho havia de dir! Gairebé semblaven normals! Com diuen els tòpics sempre saludaven. A veure, es notava que per exemple no eren votants acèrrims de ERC però no se, un potser pensaria que serien votants del PSC. Els meus pares se’ls miren amb suspicàcia en les reunions de veïns.\nSobre ERC tan sols comentar que el seu candidat es diu Juli, com el Cesar, esperem que els seus col·legues no l’apunyalin… De totes maneres a les municipals ERC mai ha pintat gran cosa a Sabadell.\nEm sap greu però de CIU no tinc cap anècdota a comentar, simplement els hi van bé les coses perquè després de l’espectacle Bustos (socialista) molta gent havia de votar a un partit conegut i CIU va ser l’escollit.\nCom a partits importants em sembla que no em deixo res, perquè parlar del Pacma (sempre he pensat que en aquests guanyarien més amb “n” al final), Guanyem (un nom massa optimista), UPyD (ja ja ja) o PST (que vol dir Partido Socialista del Trabajo, veieu com em documento un munt per fer els posts!), no val la pena ni fer l’esforç de buscar la pàgina web, si es que la tenen.\nOriol Farré ha dit:\n2015-05-22 a les 8:31\nRes a comentar sobre la CUP?\nPer cert, sembla ser que perroflauta es diu xirucaire en català\n2015-05-22 a les 8:38\nQuè és això xirucaire…\n2015-05-22 a les 9:12\nLa CUP no es presenta com a tal, el que fan es donar suport als xirucaires de la Crida.\nPer cert, tu encara votes a Sabadell?\n2015-05-22 a les 8:37\nMolt bon post, però no trobo enlloc la frase que diu amb qui he de votar.\n(Seria maco que fins a les eleccions als candidats polítics els penjessin als carrers, com si fossin pernils, no? Així la gent podria observar-los millor i al final en despenjarien només al que millor pinta! :-D)\n2015-05-22 a les 9:14\nAixò de votar ve donat per la consciència i el (bon / mal) criteri de cadascú. A més tindria nassos que aquí tothom passa de les meves recomanacions de sèries i de llibres i em féssiu cas en les decisions polítiques.\n2015-05-22 a les 21:56\nHom entra a Pons’s blog per rebre guies i trobar la llum veritable. Una altra cosa és què fa després la gent amb les guies i la llum rebuda, amagats són els camins del Pons…\n2015-05-22 a les 10:32\nJa tinc ganes que hagin passat les eleccions. No podrem evitar veure polítics, però almenys no ho haurem de fer tan sovint.\nNo m’agraden els polítics, ni la política… però suposo que és un mal que cal patir, encara que em sembla que si féssim robots intel·ligents, programats per trobar les millors solucions, incorruptibles i tal i tal, i que només tinguessin despeses de manteniment i posta a punt, segur que tot aniria molt millor.\n2015-05-22 a les 11:55\nJo també espero que aviat arribin els robots d’Asimov amb la llei zero programada :D\n2015-05-22 a les 21:57\nJo també penso en els robots ^^\n2015-05-22 a les 12:45\nDes del meu vot papiroflèxic, m’ha tornat una mica l’interésperla política.\nPer cert, si el becari ha de continuar posant coses com “Hi tant…”, faria bé d’incloure un advertiment al principi de l’apunt. Sobretot per Roselles i XeXu, que són molt sensibles a aquestes coses.\n2015-05-22 a les 13:04\nSí, ja sabem que ets el terror del funcionariat de tot Tetuan!\nLaSeñoraQueQuiereVotar ha dit:\n2015-05-22 a les 13:08\nNo, que va… no només de Tetuan.\n2015-05-22 a les 21:59\nEn pots afegir el “fins hi tot” a la llista, el becari es mereix uns bons cops de fuet 3 dies a la setmana.\n2015-05-22 a les 13:36\nUna bona repassada, sí senyor. Apuntar només una cosa, presentar-se per C’s no vol dir haver estat sempre d’aquest partit, els falangitos s’han dedicat a fitxar d’altres partits tan demòcrates i plurals com PP, PxC, o fins i tot PSC. Si ets un maleït trepa amb ànsies de poder i et diuen ‘maco, al teu partit ets l’últim mono i no arribaràs a res. Vine amb nosaltres que et fem cap de llista, i amb la tirada del Rivera entre les seguidores de 50 sombras de grey surts regidor segur, ja veuràs’. I s’ho creuen. I els funciona, tu. Gent que la seva ideologia consisteix en triar la camisa que es posen cada matí.\nI bé, sobre ERC, per la part que em toca, dir que a Sabadell se les pinten molt felices aquest cop. Es veu que el tal Juli és molt bon candidat, i que si ERC té alguna possibilitat de fer alguna cosa al cinturó, és precisament allà. Si et sóc sincer, li he agafat una mica de ràbia perquè s’han centrat molts esforços en fer-li propaganda de fa mesos, ha estat el gosset falder de Junqueras perquè se’l vegi ben acompanyat. No dubto que és bon paio, que té un projecte, i que és molt bon candidat, en fa pinta. Però això ha fet que hagin passat de moltes altres seccions locals que també necessitaven propaganda com ara… ho endevines? La meva, és clar.\nAixí que espero que les coses li vagin bé al tal Juli, que m’han dit que s’ho val. Però si no li van bé vindré personalment a trencar-li les cames per haver-nos fet perdre el temps d’aquesta manera.\n2015-05-22 a les 14:41\nQuè vol dir anar bé a Sabadell per ERC? Arribar al 10% dels vots? Quedar per sobre del PP? Ser la quarta força política? la cinquena?\n2015-05-22 a les 18:44\nAnar bé és l’alcaldia. Pel que intueixo de la teva incredulitat, vaig preparant el bat de beisbol per fer-vos una visita. Hello Juli!\n2015-05-22 a les 22:27\nPobre nano, encara que el Juli fos la reencarnació d’Antoni Farrés ERC no tindria cap possibilitat de guanyar a Sabadell.\n2015-05-23 a les 0:45\nTots dos sembleu molt segurs. I si feu alguna aposta divertida sobre el resultat d’ERC a Sabadell? Com que qui perdi escriu un post sobre fotos eròtiques de ça Camatxo o qualsevol altre tema d’interès polític.\n2015-05-23 a les 10:03\nJa saps Sergi que jo respecto les fantasies eròtiques de cadascú mentre les practiqui en privat\n2015-05-23 a les 13:11\nEn el pitjor dels casos sempre pots fer un post sobre les teves fantasies erotiques amb ça Camatxo i invitar-nos a opinar sobre els teves habilitats d’escriure literatura porno… Igual arribes a fer-te ric amb això :-P\n2015-05-25 a les 11:13\nNo ha guanyat, però tampoc li ha anat tan malament, oi? Sorprès? Creu-me, la propaganda que li han fet des de nacional no ha estat gratuïta, ja sabien que rebria força suport. Podria fins i tot ser alcalde amb certs pactes, però dubto que sigui el cas.\n2015-05-25 a les 11:52\nSi, sorprès, em pensava que pujaria però no pas tant. També ha sorprès ciutadans que ha fet molt bona feina robant-li vots al PP. Pel tema pactes a Sabadell es complicat, és el que passa quan pràcticament hi ha un empat entre 5 partits.\n2015-05-22 a les 17:01\nL’acudit és bo i tristament realista.\n2015-05-22 a les 20:36\nen el post a part de l’acudit hi havia text pel voltant, t’hi has fixat, no…?\n2015-05-22 a les 17:27\nJo sóc d’Igualada. Els candidats sembla que participin en un concurs de lletjos.\nSort que no tothom els vota per la seva cara bonica\n2015-05-22 a les 22:00\nPotser són bones persones, no?\n2015-05-22 a les 17:34\nSorprenent post en el teu blog! De tant en tant ens dones una d’aquestes sorpreses made in Pons! Això de la foto amb el candidat allà (gairebé traient-te la llengua o rient-se de tu) jo també me’l trobo al fanal de casa meva i em produeix el mateix efecte que a tu… ;-p\nPer sort, els queden un parell de dies de bombardeig estúpid d’imatges clòniques…\n2015-05-22 a les 20:37\nVols dir que aniran tan ràpid a penjar els cartells com a treure’ls? Permetem dubtar-ho\n2015-05-23 a les 22:03\nJa tens raó, ja… estic amb tu (un comentari que li vas fer al XeXu fa uns dies), amb què caldria eliminar tot això dels rètols…\n2015-05-23 a les 23:40\nEnhorabona, avui et donarem 100 punts de regal per estar d’acord amb el Pons. ^^\n2015-05-22 a les 22:01\nMade by Pons! I sovint espatllat pel becari… què hi farem!\n2015-05-23 a les 19:11\nEl partit PACMAN! Molt bo, seria retrofuturista, no? En pugna amb els SPACE INVADERS… benu, q vagin bé les votacions per Sabadell, es nota que et tenen entusiasmat!\n2015-05-23 a les 21:20\nui molt entusiasmat, aquesta nit no podré dormir de l’emoció, igual que la nit de reis…\n2015-05-23 a les 23:39\nCom diu el Pons, aquesta nit no podrem dormir de l’entusiasme que hi ha per les votacions a Sabadell…\n2015-05-24 a les 15:43\nDoncs mira, si que et puc explicar que el Juli va ser cap meu. I amb tot el que he viscut i tot el que he vist, et diré que té ben poc de Cèsar i si de molt bon paio.\nPer cert, les enquestes deien que aquest cop si que ERC té alguna cosa a dir…..\n2015-05-24 a les 23:20\nUna persona que parla bé dels polítics??? Dimonis, crec que he aterritzat al planeta equivocat…\n2015-05-24 a les 23:22\nOstres… a aquesta hora no se si aterritzar existeix en català o l’estic prestant del meu idioma…\n2015-05-25 a les 9:13\nPer altres fonts que també l’han conegut personalment m’han dit que efectivament es bon paio. De fet ja veus que a Sabadell els hi ha anat més bé que mai, la tercera força més votada per davant de ciu i tot\n2015-05-25 a les 11:14\nA Sabadell ha guanyat el trivial.\n2015-05-25 a les 11:47\nhan sigut un premis loteria, tot molt repartit :D\nHi ha molts sabadellencs il·lustres.\nJa que el cites, recordo l’Oleguer del Barça. De tant en tant reconforta trobar un jugador que fa anar bé la pilota amb els peus, i al mateix temps també fa anar bé el cervell.\n2015-05-25 a les 20:17\nUn fotbalista amb cervell?? A quin regne pertanyia, vegetal, animal, fongs, protists, bacteries?\n2015-05-26 a les 8:06\ncrec que un dia el vaig veure pel carrer, però potser només era una altra xirucaire anònim més, tots s’assemblen bastant\n[…] 2150: Eleccions municipals […]


Tardes musicals vora el mar a Vilanova i la Geltrú | Periodisme Juvenil\nTardes musicals vora el mar a Vilanova i la Geltrú\nVILANOVA I LA GELTRÚ.- L'Ajuntament de Vilanova i la Geltrú i l'Estació Nàutica organitzen tardes musicals vora el mar durant els dissabtes de juliol i agost. Començarà aquest dissabte i finalitzarà el 31 d'agost. Les actuacions seran gratuïtes i aquest és el programa:\n- El 13 de juliol la Banda Mestre Montserrat farà una cercavila pel passeig del Carme. L'itinerari surt de la Rambla de la Pau, davant el monument a Francesc Macià, i transcorre pel passeig del Carme fins a la Torre Blava.\n- El 20 de juliol es farà una ballada de sardanes al capdavall de la rambla de la Pau, davant el monument a Francesc Macià, a càrrec de la Cobla Catània.\n- El 27 de juliol és el torn de la cercavila de la banda de sac de gemecs i flabiols La Sacairada. L'itinerari surt de la Rambla de la Pau, davant el monument a Francesc Macià, i transcorre pel passeig del Carme fins a la Torre Blava.\nLes tardes musicals descansen per Festa Major, i tornen dissabte 10 d'agost amb les havaneres del grup La Petita Havana, que es podran escoltar al passeig del Carme. Finalment, el 17 i el 31 d'agost la Cobla Catània torna a oferir ballades de sardanes al final de la rambla de la Pau.


Unió Catalanista de Sabadell: El piròman Rufián\nEl diputat d’Esquerra a Madrid, Gabriel Rufián, va intentar provocar aquesta setmana un incendi polític, amb unes declaracions fetes a Madrid, que resultaven especialment ofensives contra l’entorn del president Carles Puigdemont, admetent com a cert i assumint completament el relat de les clavegueres espanyoles sobre Rússia i l’independentisme català. Aquestes declaracions les va fer Rufián en resposta directa a un periodista ultra, al qual fins fa poc temps ell mateix es negava a respondre. El portaveu d’ERC al Congrés, criticant durament les suposades reunions amb emissaris russos que el cap de l’oficina del president Carles Puigdemont, Josep Lluís Alay, hauria mantingut el 2019 a la recerca de complicitats a favor del sobiranisme català, va fer un magre favor a tot l’independentisme, obrint encara més la ferida entre els dos socis de govern. El republicà, que reclamava explicacions a l’entorn de Puigdemont, atribuïa les suposades cites simplement a la voluntat de “fer-se ‘selfies’ en segons quins despatxos”, i recordava que mai ha representat la línia internacional d’ERC “reunir-se amb sàtrapes”. Cal dir que els comentaris d’en Rufián són mesquins. Com a persona, i en la seva posició al Congrés hauria d’evitar les calúmnies i ser més respectuós amb els companys de Govern i amb totes les persones que van votar a Junts.\nLes desafortunades declaracions del diputat Rufián, han desencadenat un devessall de comentaris, rèpliques i contrarèpliques, tant en defensors com en detractors de les seves paraules. Tot plegat, cal destacar-ho, en uns moments en què es produeixen dos fets concomitants: primer la vaga d’estudiants contra el conseller d’Esquerra, Josep González Cambray, i segon el possible nomenament de Rufián com a cap de llista a l’ajuntament de Santa Coloma. És de manual que, quan hi ha un problema dins un partit (la vaga d’estudiants), cal actuar amb maniobres de distracció. En el segon fet (el nomenament), Rufián ha volgut deixar clar que, si li ho ordenen, ell pot ser el candidat a Santa Coloma, però que no el mouran pas del congrés espanyol, on es troba comodíssim i feliç. Des de l’inici de l’actual legislatura de coalició, el diputat d’ERC a Madrid havia rebut la consigna explícita de no provocar Junts per Catalunya, pel bé de la mateixa coalició. De sobte Rufián trenca aquest acord. Quina bomba podria ser més eficaç ―per a avisar els seus que no juguin amb ell― que atacar directament l’estabilitat del govern presidit per un company de partit? Tothom sap que Rufián és un personatge amortitzat, que s’ha lliurat amb cos i ànima al PSOE i incapaç de negociar res amb cara i ulls. Però, per una altra banda, el problema que té Esquerra és que Rufián els ha fet guanyar més escons dels que no havia tingut mai, i el pas de substituir-lo és molt delicat i perillós.\nResponent les declaracions de Gabriel Rufián, el cap de l’oficina de Carles Puigdemont, Josep Lluís Alay, s’ha mostrat “sorprès” per les declaracions del portaveu d’ERC al Congrés, i les ha considerat de “molt injustes” venint d’algú que pertany al moviment independentista. Així mateix, li ha demanat “responsabilitat”. Alay ha negat amb contundència que s’hagi buscat el suport de Rússia al procés i ha afegit que en cap moment es va voler crear un entramat internacional per finançar la independència. D’altra banda, l’expresident de la Generalitat Carles Puigdemont ha atribuït a una “pura fantasia i especulació” amb l’objectiu “de desacreditar o atacar la reputació del moviment independentista” les informacions que l’acusen d’haver-se reunit amb persones de l’entorn de Vladímir Putin. El MHP Puigdemont ha fet aquests aclariments en un article titulat “Catalunya i el reconeixement internacional” on rebutja les declaracions del portaveu d’ERC, en què donava per bones aquestes informacions, i defensa al mateix temps el cap de la seva oficina, Josep Maria Alay, assegurant que suports com el seu “causen urticària en aquells que ens voldrien mediocres, adotzenats i acomplexats”. Llegiu l’article complet a continuació.\nCatalunya i el reconeixement internacional\nDes de la nostra arribada a l’exili, una de les prioritats ha estat la internacionalització del procés d’independència de Catalunya. I naturalment ha estat un dels camps on l’Estat espanyol també ha centrat alguns dels seus esforços, ja sigui per desacreditar o ja sigui per criminalitzar.\nPersonalment he procurat tenir tantes reunions i trobades com m’ha estat possible amb dirigents, exdirigents i persones representants o amb encàrrecs de governs d’arreu del món. M’he trobat amb persones dels diferents continents. Des de caps d’Estat fins a diputats de països africans on es violen els drets humans de manera sistemàtica, passant per banquers de països candidats a la UE o d’alguna de les democràcies més indiscutibles del món. Si no hagués estat per la pandèmia ho hauria continuat fent al llarg d’aquests darrers dos anys.\nEn totes les reunions i trobades s’ha parlat del procés d’independència de Catalunya i de la situació econòmica. En totes les ocasions, la conversa sobre la independència ha sorgit a iniciativa dels meus interlocutors, interessats a conèixer la situació de primera mà. En cap de les reunions i trobades s’ha abordat l’escenari del reconeixement, per bé que aquest és també un dels objectius que tenim fixats per culminar el procés d’independència. Vaja, seria molt difícil explicar que vols la independència però esperes que el reconeixement caigui per generació espontània. Tanmateix, en tots els casos el meu objectiu era i és ampliar el coneixement internacional de la realitat del conflicte. Per reconèixer, primer t’han de conèixer.\nEn aquest propòsit he comptat i compto amb l’ajuda excepcional del professor Josep Alay, acadèmic brillant i coneixedor profund de diverses regions del món, particularment d’Àsia, que parla i entén més de 10 llengües. Sé que aquesta mena de suports causen urticària a aquells que ens voldrien mediocres, adotzenats i acomplexats. I que ho intenten criminalitzar de la manera que han criminalitzat l’independentisme.\nS’ha parlat i s’ha especulat a partir de dues trobades amb l’aleshores president d’Armènia, que ja vam fer públiques al seu moment. En realitat es van produir en el context d’unes jornades internacionals en les quals vaig coincidir amb altres dirigents d’altres països,i sempre van ser contactes de cortesia i intercanvi d’opinions informals. No només amb ell.\nPer cert, i perquè no en quedi cap dubte: cap d’aquestes reunions i trobades ha estat amb cap dirigent, exdirigent o persona representant de la Federació russa.\nTot el que surti d’aquest esquema és pura fantasia i especulació, que no té cap altre interès que el de manipular per obtenir l’objectiu de desacreditar o atacar la reputació del moviment independentista. Tan fantasiós com el famós informe de la “intel·ligència europea”, base de les principals informacions, del qual la mateixa Comissió Europea nega taxativament l’existència.\nL’independentisme no és un moviment que hagi de tancar-se en si mateix, ni que pugui renunciar a tenir tants contactes internacionals com sigui possible. No som una regió, no som una mera comunitat autònoma. Som una nació, i les nacions procuren tenir veu al món, i procuren tenir coneixement de tots els conflictes i interessos que hi ha en joc al món. Fer-ho és imprescindible per poder tenir opinió i política pròpia en aquest àmbit; i les opinions i les decisions al respecte són nítides sobre quins són i quins volem que siguin els nostres aliats. Quin és el nostre model i quin no és, sense necessitat de sucursalitzar la nostra política als interessos, legítims però no necessàriament sempre coincidents, de l’Estat es panyol. Només cal repassar totes les resolucions internacionals aprovades per l’independentisme, ara i al llarg dels anys, per adonar-se que fins i tot en els moments més foscos d’Europa, quan l’unionisme espanyol estava alienat amb Hitler i Mussolini, el catalanisme ha es tat compromès amb la causa de la llibertat. Aquí, ala Xina popular o a Rússia.\nArticle publicat al diari LA VANGUARDIA el dijous 17 de març del 2022\nPublicat per U C S // e-mail: unicatsabadell@gmail.com a 11:01\nParaules clau Carles Puigdemont, Catalunya, ERC, Gabriel Rufián, Putin


FAQ - Cerca\nCom puc buscar un títol exacte?\nEscrivint el títol entre cometes el sistema cercarà la frase exacta. Les cometes fan que Escena Digital faci una cerca per frase. Si la cerca és “titelles de fusta” (entre cometes), el sistema recuperarà registres que continguin “titelles de fusta” però no “titelles Didó de fusta”. Sí que recuperaria registres amb la frase “col•lecció de titelles de fusta” o “titelles de fusta pintades”. Els registres amb els termes “titelles de fusta” en el títol apareixeran els primers en la llista de resultats.\nLes cerques de termes entre cometes no tindran els mateixos resultats que una de termes entre cometes. Això és degut a que les cerques per frase exacta (utilitzant cometes) es veuen afectades per la distància entre termes de cerca, el qual determina la distància per la que poden estar separats els termes de cerca.\nCom fer una cerca per Títol/Autor/Espectacle/Descripció/Fons?\nCliqueu sobre la fletxa al costat del botó de cerca per veure el menú desplegable i seleccioneu un índex per focalitzar la vostra cerca. Utilitzeu les cometes per buscar per Títol/Autor/Espectacle/Descripció/Fons com a frase.\nOn es busca exactament quan fem una cerca per paraula clau?\nLa cerca per paraules clau busca en tots els camps del catàleg.\nCombinar termes de cerca amb atributs\nCom trobar una obra


DIARI D'UN JOVE MASTERITZAT : ELS VAN SALÉ, PIRATES BERBERISCOS A NOVA YORK\nCom en l'entrada anterior vos vaig parlar sobre Jan Janszoon, un pirata holandés convertit a l'islam i que operà des de les costes de Barbaria, hui parlaré sobre un dels seus fills, Antony Janszoon van Salé. Antony fou el fill que tingué Jan amb una dona morisca i va nàixer a Cartagena l'any 1607. La identitat de sa mare és un misteri, alguns diuen que era una princesa, filla del soldà del Marroc però això té més visos de ser llegenda que realitat.\nEls primers anys de la seua vida els passà amb la seua família, vivint entre Salé i Alger i dedicant-se al lucratiu negoci de la pirateria. La família es mudà a les Províncies Unides i el 1629 Antony es casà en Àmsterdam amb una alemanya anomenada Grietse Reyniers. L'any següent el matrimoni se n'anà cap al nou continent i s'instal·là com a colons de la Companyia Holandesa de les Índies Occidentals en Nova Àmsterdam, fundada a penes uns anys abans, el 1625. La ciutat fou conquerida pels anglesos l'any 1664 i rebatejada amb el nom de Nova York.\nAmb l'herència acumulada gràcies al pillatge marítim, Antony esdevingué un dels principals terratinents de la colònia. La seua finca es situava en la banda septentrional de l'assentament, on hui es troben Wall Street i Broadway, ja que en aquesta època Nova York es reduïa a una part de l'illa de Manhattan. Però malgrat ser un potentat, ni Antony ni la seua esposa eren ben vistos pels seus conciutadans. Ell era conegut amb el malnom del Turc, en referència a la seua vida anterior. Antony també era musulmà, tal vegada el primer musulmà a xafar el continent americà i la societat colonial era molt conservadora. Ben coneguts són els processos de persecució de bruixes que acabaren en aquells infausts fets de Salem ocorreguts el 1692.\nCom a exemple de les difícils relacions dels Van Salé-Reyniers, l'any 1638-1639, una dècada després de la seua arribada, concentraven un 10% dels plets judicials de la colònia. A Grietse Reyniers se l'acusava de ser una dona llibertina i de vida llicenciosa, alguns fins i tot asseguren que va introduir la prostitució en Nord Amèrica. Conten que una nit intentà mesurar amb una vara els penis dels clients d'una taverna, encara que això sembla més invenció malintencionada. Per això les autoritats decidiren expulsar-los. No se n'anaren gaire lluny, adquiriren uns terrenys d'enfront de l'illa i l'anomenaren Nova Utrecht, coneguda hui en dia amb el nom de Brooklyn. Malgrat les adversitats, es mantingué com a gran terratinent, de fet l'illa de Coney Island arribà a ser coneguda amb el malnom de l'Illa del Turc com a mostra de la quantitat de terrenys que hi posseïa.\nTal vegada per la manera com els havien tractat els altres colons, Antony tingué una especial sensibilitat cap a les minories que hi habitaven. L'any 1669 Grietse va morir i Antoni es tornà a casar, ara amb Metje Grevenraet una holandesa però de religió quàquera. Els quàquers representen una vessant del protestantisme que rebutja qualsevol intermediari entre el creient i Déu, per això no accepten les jerarquies sacerdotals i això els comportà molts conflictes amb els calvinistes i els anglicans. Van Salé, que continuà sent musulmà fins que morí l'any 1676, esdevingué padrí de l'església quàquera a Nova York.\nAntony i el seu germà menut, Abraham, que també hi vivia, són els iniciadors d'una important nissaga familiar novaiorquesa, els Van Salees. Entre els descendents d'aquesta nissaga trobem el president republicà Warren Harding (1921-1923), l'esposa del president Kennedy, Jacqueline Onassis o l'actor Humphrey Bogart. Abraham Van Salé tingué un fill amb una esclava africana i d'aquesta branca provenia Jacqueline Onassis, llavors conten l'anècdota que durant la presidència de Kennedy i amb tot el conflicte de la lluita pels drets civils dels afroamericans, la Societat Genealògica de Nova York li va proposar a la primera dama que fera gala de la seua sang africana però ella per descomptat va negar que això fos cert. I un d'eixos dubtes que se m'ocorren a mi, quan Humphrey Bogart va rodar Casablanca, en seria conscient de què la ciutat marroquina on se situa l'acció es troba ben a prop de Salé, l'assentament on els seus avantpassats iniciaren la seua fortuna?\nI ja està, esa es la noticia.\nPublicat per APMB a 0:29


10 anys de FEM TALENT BARCELONA | BCN LETTERS\n10 ANYS DE FEM TALENT: INSPIRING GLOBAL WOMEN TALENT\nCELEBREM ELS 10 ANYS DE FEM TALENT A BARCELONA ACTIVA\nEl 9 de març vam celebrar els 10 anys de Fem Talent amb els nostres números amb llum BCN LETTERS.\nBarcelona Activa i Fem Talent van organitzar el fòrum “World Wide Women: inspiring global women talent”.\nL’ alcaldesa de Barcelona Ada Colau va inaugurar la jornada parlant de la importància de Femtalent. Mireia Mata (de la Generalitat de Catalunya), Núria Ramon (de l’Institut Català de les Dones) i Ebba Lund també van formar part de la taulta inaugural.\nLa temàtica del Fòrum es va centrar en el “Talent de les dones no té fronteres”.\nVan participar-hi dones referents a l’àmbit internacional del mon de la ciència, la tecnologia, l’emprenedoria i la innovació. La jornada va ser tot un èxit.\nSi voleu conèixer més detalls de la conferència, accediu al canal de Youtube de Fem Talent. També podreu veure més fotos al nostre instagram.\nLLOGUER DE LLETRES I NUMEROS AMB LLUM DE BCN LETTERS\nSi tu també tens un esdeveniment important i t’agradaria llogar les lletres de fusta lluminoses de BCN LETTERS, escriu-nos a info@bcnletters.com.\nSino també podràs contactar-nos a través del nostre formulari.


Bicivila’t tornarà a Vila-real en 2021 amb una reinvenció del servei anterior\nEl projecte ja està finalitzat i la licitació tindrà una dotació de 96.000 euros\nVila-real recuperarà el servei de Bicivila’t, una contractació que estava en els pressupostos de 2020 i que a causa de la pandèmia no ha pogut realitzar-se abans. En el seu lloc, va caldre fer front a l'ampliació del cementiri. Segons el regidor d'Agricultura, Medi Ambient i Sostenibilitat Mediambiental, José Ramón Ventura Chalmeta, aquesta va ser una mesura «tan necessària en aquells moments, ja que la mortalitat va augmentar i decidim prioritzar això, ja que ho consideràvem més urgent».\nLa plica del contracte ja està realitzada i el projecte també i només faltaria treure'l a concurs públic, però només es podrà fer després de l'aprovació del pressupost i el vistiplau de l'interventor. La dotació per a Bicivila’t ascendeix a 96.000 euros.\nVentura Chalmeta ha detallat que cap dels elements de la infraestructura que hi ha actualment a Vila-real del servei que es va posar en marxa en 2011 i que ara està inoperatiu, a més de danyat en diversos punts de la ciutat per actes vandàlics, es podrà aprofitar. «Ja hem demanat a l'empresa que tenia adjudicat el servei que torni les fiances que tenia dels usuaris i començarem la retirada de tots aquests elements i tindran una infraestructura totalment renovada».\nBicivila’t José Ramón Ventura Chalmeta VILA-REAL


Hi ha 79 positius nous i 324 persones hospitalitzades, 72 de les quals a l'UCI\nImatge d'arxiu de l'exterior de l'àrea d'Urgències de l'Hospital Joan XXIII de Tarragona ARXIU / INFOCAMP\nDivendres, 03 abril 2020 19:28\nEl Departament de Salut ha confirmat aquest divendres divuit morts per coronavirus a la demarcació de Tarragona. Aquesta xifra, la més elevada fins ara en 24 hores, situa en 77 les defuncions acumulades –vuit a l'Ebre i 69 al Camp. Pel que fa als positius de coronavirus SARS-CoV-2, se n'han confirmat 79 més i la xifra s'enfila als 916. Aquest divendres hi ha 324 persones hospitalitzades, cinc menys que dijous.\nEn concret, al Camp s'han confirmat disset morts i 76 casos nous, la qual cosa eleva a 805 l'acumulat. D'aquests, 294 persones es troben ingressades, 64 de les quals a l'UCI. A les Terres de l'Ebre s'ha confirmat una mort i tres casos nous, i l'acumulat arriba als 111. En aquesta regió hi ha 30 hospitalitzats, vuit dels quals a l'UCI.\nSegons Salut, aquest divendres s'han donat set altes hospitalàries a les Terres de l'Ebre.\nFins ara, la xifra més elevada de víctimes mortals en 24 hores s'havia registrat dimecres passat amb dotze persones finades. Dijous la xifra es va reduir a la meitat.


Els futbolistes comencen a passar els tests d'anticossos\nEl proper pas a la següent fase d’entrenaments implica que els jugadors i cossos tècnics hagin de realitzar-se la prova\nLes proves van fer-se a la Borda Mateu.\nActualitzada 12/06/2020 a les 07:10\nLa Federació Andorrana de Futbol va arrencar la primera tongada de tests d’anticossos als jugadors i membres del cos tècnic dels equips de la Lliga Multisegur Assegurances a la Borda Mateu en espera del possible retorn a la competició. Segons estableix el protocol de retorn als entrenaments que va aprovar l’executiu, abans del canvi a la fase 3 és necessari que els futbolistes s’hagin realitzat un test serològic en els set últims dies i una prova PCR en les últimes 48 hores. Està previst que aquesta variació sigui a principi de la propera setmana i el nou escenari inclou entrenaments grupals de vuit a deu jugadors i estarà permesa la interacció entre aquests.\nL’encarregat de realitzar les proves va ser el biòleg Joel López, que va manifestar que “està anant molt bé i passen els equips que entrenen en grups de quatre jugadors”, i va afegir que “fem el test i després es fa una avaluació mèdica per veure si el jugador és apte”. Un dels primers equips a realitzar les proves va ser la UE Engordany i un dels seus futbolistes, Valentín Spano, va assenyalar que “esperem que les mesures continuïn com fins ara, sobre això no podem dir res. A més, hi ha un grup que ha treballat sobre això”. Per últim, des de l’AFA (Associació de Futbolistes Andorrans), també van valorar-ho positivament i van assegurar que seguiran lluitant perquè tot estigui el millor possible.


Una passejada per la sardana | La Garriga Digital\nUna passejada per la sardana\nEls sardanistes que es desplacin aquest dissabte a la Garriga gaudiran d’una ballada de sardanes singular. L’entitat organitzadora, l’Agrupació Sardanista la Garriga, ha preparat una audició amb les sardanes que han marcat època i que han esdevingut referència entre els sardanistes i que alhora han traspassat la frontera del moviment esdevenint conegudes per bona part de la societat.\nEn un entorn únic com són els jardins modernistes de la Torre Pujadas -seu del projecte Autisme la Garriga- i de la mà de la cobla Ciutat de Girona es podran escoltar i ballar sardanes singulars com Somni, Girona m’enamora, la Flama de la sardana juntament amb peces de nova composició com ‘Barcelona 2014’, una composició que commemora la capitalitat de la sardana de Barcelona d’enguany. Una petita selecció de balls vuitcentistes per ballar en parella tancaran la jornada.\nTots els que s’atansin a gaudir d’aquesta tarda a través de l’evolució de la sardana, podran visitar també l’interior de la gran casa modernista construïda l’any 1909 per Lluís Planas i Calvet. A la mitja part, l’organització servirà un piscolabis i una copa de cava per endolcir la tarda.\nArticle anteriorSetmana de sol i calor intensa a la Garriga, a partir de dimecres\nArticle següentTot a punt per la Festa del Barri de Dalt


Beques – Institut Castellet\nHome » Beques\nPodeu demanar beques per a cursar el Batxillerat, Cicles Formatius i PQPI en el nostre Institut.\n* Termini per fer la sol·licitud: (per determinar)\n* Procediment de sol·licitud: s’ha de fer per internet i al final del procés heu d’imprimir el resguard i guardar-lo. No heu de portar res a l’institut.\n* Requisit per a l’alumnat que cursarà 1r de Batxillerat: heu de tenir una nota mitjana de l’ESO de 5,50. (Podeu trobar la nota mitjana al document “Historial acadèmic” que us vam lliurar a final de curs, juntament amb el resguard del títol. Si no el teniu, us el donarem a oficines).\n* Passes a seguir:\nEntra aq aquest enllaç: Beques Generalitat de Catalunya\n– A la dreta de la pantalla on posa Formularis, entrar a Sol·licitar i us enllaça amb la web del Ministerio de Educación (un cop aquí aneu seguint les instruccions i un cop feta la sol·licitud imprimiu el resguard i us el guardeu).


Gegants de Sant Cugat del Vallès – Fes Ta Festa – La cultura popular a la ràdio i a internet\nGegants de Sant Cugat del Vallès\n27 maig 2011Històries de gegants\nEls gegants de Sant Cugat són en Joan i la Marieta. Van ser encarregats al mestre solsoní Manel Casserres i Boix l’any 1987. L’artista es va inspirar en el ball popular de Sant Cugat, El Paga-li Joan, per dissenyar els vestits dels gegants d’aquesta vila.\nEn Joan i na Marieta\nTal com passa al ball, el gegant porta un ram de flors a la mà dreta que ofereix a la Marieta per posar de manifest el seu interès per la seva parella. La mà esquerra del gegant reposa sobre la seva esquena, fet molt inusual en el món geganter, on la majoria de gegants porten les mans al davant.\nLa Maria porta un vano a la mà dreta que li ha regalat en Joan, i a la mà esquerra porta un mocador brodat. En el vano es poden veure dos santcugatencs ballant el Paga-li Joan.\nEl gegantó Valentí\nEn Valentí es el gegantó del Taller d’Arts Plàstiques “Triangle” i va ser construït l’any 1993 pels alumnes del mateix taller, que aleshores tenien entre 10 i 11 anys. La Dolors Serra, mestre dels alumnes, el va restaurar l’any 2007 en ocasió del 20è Aniversari de la Colla dels Geganters de Sant Cugat.\nEls nens van inventar la història del gegantó Valentí i l’escriptor Rogeli Pedró la va escriure a partir de les idees suggerides pels alumnes. Es pot llegir La llegenda del Valentí al seu llibre “Llegendes de Sant Cugat del Vallès”, on s’hi recullen les faules, els mites i les narracions populars de la vila. Les il·lustracions van a càrrec de Marta Balaguer.\nAcabem amb un petit tast del la història del gegantó Valentí de Collserola.\nAixí comença la llegenda escrita per Rogeli Pedró:\n“Diuen i expliquen els vells de les contrades de la serra de Collserola, que ara fa anys i panys un gegant anomenat Valentí rondava per aquesta serralada propera a Sant Cugat. La seva presència inquietava tothom. Com tots els gegants, era alt i fort. Els seus pares, que també eren gegants, havien viscut en una casa de pagès propera a la torre Negra. D’aquells temps d’infantesa, en guardava un ram d’espigues de blat que sempre duia a l’armilla, un barret de palla de quan anava a segar, una bosseta plena de plomes i un flabiol que ell mateix s’havia construït durant les nits fredes d’hivern, a la vora del foc”.\nPodeu conèixer la història completa del gegantó Valentí al llibre escrit per Rogeli Padró: Llegendes de Sant Cugat del Vallès.


Titular: Damacri Finques\nDirecció: C/Jacinto Verdaguer, 216 - 08620 Sant Vicençs dels Horts (Barcelona)\nTelèfon: 93 656 65 83/691 470 377\n1. Condicions Generals d'utilització del lloc web\nAquestes condicions generals (en endavant, les "Condicions Generals") regulen l'ús per part de l'usuari de tots els serveis d'aquest lloc web (en endavant, "el Portal"), que la companyia Damacri Finques (en endavant, la "Companyia ") posa a disposició dels usuaris d'Internet.\nLa Companyia es reserva el dret a modificar les presents Condicions Generals, pel que recomanem a l'usuari que les llegeixi atentament cada vegada que visiti el nostre portal, per si han patit modificacions, que li seran aplicables.\nAixí mateix, alguns dels serveis oferts a travès del Portal poden estar subjectes, a més de les presents Condicions Generals, a les seves pròpies condicions particulars d'ús que, si s'escau li siguin aplicables.\nEn conseqüència, la mera navegació de l'usuari pel lloc web de la Companyia suposa la plena acceptació de les Condicions Generals, així com en el seu cas a les condicions particulars que amb la contractació de certs serveis li siguin aplicables.\nVosté, com a usuari, es compromet a fer un ús diligent del Portal amb total subjecció a la Llei, als bons costums i a les presents Condicions Generals, així com a les condicions particulars que, si escau, siguin aplicables al servei contractat. L'ús que l'usuari realitzi dels serveis i continguts del Portal el realitzarà sota el seu risc i responsabilitat.\nTota la informació que ens faciliti mitjançant la nostra pàgina web haurà de ser veraç i actualitzada. A aquests efectes, Vosté garanteix l'autenticitat de totes aquelles dades que comuniqui com a conseqüència de l'emplenament dels formularis necessaris per a la subscripció dels nostres serveis. Vosté serà l'únic responsable de les manifestacions falses o inexactes que realitzi i dels perjudicis que amb les mateixes pugui causar a la Companyia o de tercers.\nVosté renúncia expressament a utilitzar qualsevol dels materials i informacions continguts en el Portal amb finalitats il·lícites i expressament prohibits en aquestes Condicions, que resultin contraris als béns, drets i interessos de la Companyia, els seus membres i / o tercers, i respondrà davant als mateixos en cas de contravenir o incomplir aquestes obligacions.\nDisponibilitat, accés i funcionament del Portal. Sense perjudici dels drets legals de l'usuari del Portal i, si escau dels drets reconeguts als consumidors en el Reial Decret Legislatiu 1/2007, de 16 de novembre, de la Llei General per a la Defensa dels Consumidors i Usuaris, la Companyia no garanteix la disponibilitat, accés i continuïtat del funcionament del Portal, dels seus serveis i els seus continguts. La Companyia, en la mesura del possible, avisarà prèviament a l'usuari de les interrupcions en el funcionament dels mateixos. En conseqüència, la Companyia no serà responsable, sense perjudici dels límits legals aplicables, pels danys o perjudicis que es puguin deure a la falta de disponibilitat, accés o continuïtat del Portal o de qualsevol dels seus serveis o continguts, sempre que aquests danys o perjudicis no siguin conseqüència d'una activitat o omissió imputable a la Companyia.\nÚs inadequat del Portal o incompliment de les Condicions. La Companyia no garanteix, ni pot responsabilitzar-se de qualsevol dany i / o perjudicis a l'usuari com a conseqüència de qualsevol problema tècnic experimentat per l'usuari, com ara qualsevol fallada informàtica, virus o anomalia tècnica en l'equip, servidors, sistema o programa informàtic i / o xarxa de l'usuari. Així mateix, la Companyia no assumeix cap responsabilitat amb relació a qualsevol dany que l'usuari o un tercer pateixi com a conseqüència d'un ús inadequat del portal per part de l'esmentat usuari, incloent, a títol enunciatiu però no limitatiu, l'incompliment pel propi l'usuari d' les presents Condicions Generals.\nContinguts i serveis de tercers. El Portal posa a disposició dels usuaris dispositius tècnics d'enllaços, ja siguin links, directoris o eines de cerca, els quals permeten l'accés per l'usuari a pàgines web o sites que són gestionats per tercers. De conformitat amb la Llei 34/2002, de 11 de Juliol, de Serveis de la Societat de la Informació i de Comerç Electrònic, i tot i que la Companyia realitza els seus millors esforços per a oferir-li la informació del Portal de forma precisa i actualitzada, la companyia no té cap titularitat sobre els llocs web de tercers i no comercialitza ni ofereix els continguts i serveis que contenen. En conseqüència, la Companyia no pot garantir, ni es fa responsable dels danys i perjudicis que puguin deure a la falta d'exactitud, exhaustivitat, actualitat, així com a errors o omissions dels quals poguessin emmalaltir les informacions i / o serveis proporcionats per el titular dels béns immobles i / o qualsevol tercer. La Companyia assumeix el deure de suprimir del Portal, al més aviat possible, l'accés a les informacions, continguts o serveis dels quals tingui coneixement efectiu que no es corresponguin amb la realitat, siguin il·legals, puguin induir a error o causar un dany a l'usuari. Així mateix, en cas que l'usuari tingui coneixement que els referits dispositius d'enllaç remeten a llocs web amb continguts o serveis il·lícits, erronis, falsos, nocius o perjudicials per a aquest usuari o un tercer, podrà en qualsevol moment contactar amb la Companyia, a través dels mitjans indicats en aquestes Condicions, a l'efecte de que la Companyia actuï amb la màxima diligència i, si escau elimini l'accés al contingut denunciat.\nDrets d'informació al consumidor. Tota la documentació i informacions incloses al Portal referent als diferents béns immobles es faciliten a instàncies dels titulars d'aquests immobles, sent aquesta documentació i informacions merament orientatives, sense constituir, en cap cas, document i / o oferta contractual. Així mateix, de conformitat amb la normativa estatal, autonòmica i / o local reguladora dels deures d'informació al consumidor en supòsits d'oferta, promoció i / o publicitat per a la venda o arrendament d'habitatges, la Companyia posarà a disposició de qualsevol interessat tota la documentació i informacions exigibles relatives als béns immobles, que han estat facilitades pels titulars d'aquests immobles.\nTots els continguts, incloent, a títol enunciatiu però no limitatiu, noms, logos, marques, dissenys, textos, software, imatges i / o bases de dades incloses o accessibles a través del Portal, estan subjectes a drets de propietat industrial i intel·lectual de la Companyia o de tercers llicenciants titulars dels mateixos. En cap cas l'accés al lloc web del Portal implica cap tipus de renúncia, transmissió o cessió total o parcial dels esmentats drets, ni confereix cap dret d'utilització, alteració, transformació, explotació, reproducció, distribució o comunicació pública (en qualsevol de les seves modalitats) sobre els continguts i / o drets de propietat intel·lectual i industrial sense la prèvia i expressa autorització específicament atorgada a aquest efecte per part de la Companyia o del tercer titular dels drets, excepte en els supòsits expressament previstos en la legislació aplicable i d'acord amb els principis de la bona fe.\nAmb caràcter general, l'accés al nostre lloc web no exigeix el seu registre com a usuari, de manera que vosté podrà visitar el nostre lloc web de forma anònima. No obstant això, certes funcionalitats poden estar subjectes a la complimentació del previ registre d'Usuari, que portarà incorporada, a la vegada, la corresponent llegenda informativa en matèria de protecció de dades de caràcter personal.\nSegons el que estableix la Llei Orgànica 15/1999, de 13 de desembre, de protecció de dades de caràcter personal i la seva normativa de desenvolupament, la Companyia li informa que totes les dades de caràcter personal que vostè, ens proporcioni seran incorporades a un fitxer automatitzat titularitat de Damacri Finques amb la finalitat de gestionar la relació amb l'usuari i, si escau remetre-li comunicacions comercials sobre els serveis i novetats oferts per la Companyia. El tractament d'aquestes dades per la Companyia es realitzarà en tot moment en ple compliment de la normativa en matèria de protecció de dades de caràcter personal i dels serveis de la societat de la informació. En qualsevol cas, l'usuari pot exercir en qualsevol moment i de forma gratuïta els seus drets d'accés, rectificació, cancel·lació i oposició mitjançant escrit adjuntant còpia del seu DNI, dirigit a l'adreça postal del titular de la pàgina web.\nAquestes Condicions Generals es regeixen per la llei espanyola, sense perjudici de qualsevol altra llei que el consumidor pogués ser-li legalment aplicable i de conformitat amb la Llei General per a la Defensa dels Consumidors i Usuaris.\nPer a qualsevol controvèrsia que pogués derivar-se de l'aplicació dels serveis o interpretació o aplicació de les presents Condicions Generals, les parts se sotmeten a la jurisdicció dels Jutjats i Tribunals del domicili del titular de la pàgina web, llevat que es tracti de consumidors, en aquest cas les parts se sotmetran a la jurisdicció dels jutjats i tribunals que corresponguin segons la Llei General per a la Defensa dels Consumidors i Usuaris.\nMilers de cases i pisos de particular i professionals en exclusiva\nJacinto Verdaguer, 216 - 08620 Sant Vicençs dels Horts (Barcelona)\n93 656 65 83 / 691 470 377\nFincas Damacri - Tots els drets reservats


Debat per un nou socialisme català\nVolem un Partit transformador\nVolem un Partit reinventat\nVolem una política amb sentit\nVolem assentar de nou les bases del projecte socialista\nLes propostes dels companys i companyes\nLes dates del XIIè Congrés del PSC\nPosted on Agost 1, 2011\tby unmonaguanyar\nLa convocatòria d’eleccions generals per al dia 20 de novembre de 2011 ha estat la causa de la celebració d’una reunió d’urgència de la Comissió Executiva Nacional del PSC. Aquest òrgan ha decidit convocar una sessió del Consell Nacional del Partit pel dia 17 de setembre, a fi de proposar la celebració del XIIè Congrés els dies 16, 17 i 18 de desembre, enlloc dels dies 28, 29 i 30 d’octubre, com inicialment estava previst.\nEl Consell Nacional haurà de debatre sobre la proposta de la Comissió Executiva Nacional, per bé que també està sobre la taula la comunicació conjunta que diverses sensibilitats han signat, reclamant que es revisi el barem i el reglament congressual aprovats en la darrera sessió.\nParticipació a l’Escola d’estiu de #congrésdesdebaix\nEl passat 29 de juliol, convidats pels organitzadors de l’escola d’estiu de #congrésdesdebaix, que va tenir lloc a Gualba, vam tenir l’oportunitat d’exposar breument els plantejaments del Manifest per un nou socialisme català als companys i companyes que hi van assistir. També vam tenir la oportunitat de debatre-hi una estona, tal com ho van fer companyes i companys que van exposar els plantejaments de la corrent Esquerra Socialista de Catalunya, Nou Cicle, Més PSC, 15M Socialista, Socialisme 3.0, PSCat, i de #congresdesdebaix, organitzadora de la trobada.\nAgraïm la invitació i la possibilitat de debatre i compartir idees, i a rel d’aquesta escola, ens proposem contribuir modestament a aquest intercanvi, oferint un espai en aquest blog per a les propostes de tots els qui estan contibuint al debat precongressual, amb ànim que les idees de tothom puguin ser debatudes al XIIè Congrés del PSC.\nTROBADA PER UN NOU SOCIALISME CATALÀ\nPosted on Juny 16, 2011\tby unmonaguanyar\nUs convidem a tots i totes a assistir a la presentació pública del “Manifest per un nou socialisme català”.\nLa trobada tindrà lloc a l’IES Jaume Balmes (c/Pau Claris 121), a Barcelona, el dimarts 28 de juny, a les 19h.\nAquesta és una trobada oberta a tothom, tenim ganes de dialogar amb totes les persones i col·lectius que estan aportant idees i propostes al debat sobre el futur del PSC i de l’esquerra, i no volem fer-ho només en aquesta trobada, sinó també, de forma permanent, a la xarxa i arreu on hi hagi punts de trobada i intercanvi d’opinions.\nPer arribar-hi, pots emprar el metro (L2-L4 Passeig de Gràcia), Rodalies o FGC (Pl.Catalunya), busos interurbans amb parada a Pl.Catalunya, o diverses línies urbanes de Barcelona. A més hi ha un aparcament públic a 100 m.\nMapa de situació de l’IES Jaume Balmes (ubicació de la presentació del Manifest per un nou socialisme català):\nMostra Trobada per un nou socialisme català en un mapa més gran\nMANIFEST PER UNA REFUNDACIÓ DEL SOCIALISME CATALÀ\nPosted on Mai 27, 2011\tby unmonaguanyar\nEl diumenge 28 de novembre de 2010 el vot dels catalans i catalanes va posar fi a la primera etapa de govern progressista a la Generalitat de Catalunya, d’ençà de la recuperació d’aquesta institució. Amb la victòria de la dreta en les seves diverses expressions polítiques, i singularment en la que encarna la coalició Convergència i Unió, ha acabat una experiència de govern de l’esquerra plural que havia despertat moltes esperances en aquell 2003 que ara ens sembla remot. Les eleccions locals del 22 de maig de 2011 han suposat també un abrupte final per a molts governs de progrés, incloent-hi el de Barcelona. Serà més endavant quan, dissolts els tels que esforçadament s’han teixit al seu voltant, es podrà jutjar amb l’adequada distància històrica, confegint l’anàlisi amb major rigor, quina ha estat l’aportació dels governs encapçalats pel PSC.\nAra bé, només és en aparença que aquests canvis de govern marquen un final de cicle pel socialisme català. Les causes d’aquest, molts dels elements que ens han llastat, eren presents des de temps abans, contribuint a gestar la situació en què ens trobem ara. El socialisme català, cal constatar-ho, ha estat abocat inexorablement a obrir una nova etapa. En la formulació del caràcter d’aquesta nova etapa del PSC es troba ara, en gran mesura, el desllorigador de la redefinició del marc polític que ja despunta.\nEl XIIè Congrés del PSC, posposat fins la tardor de 2011 per raó de la celebració de comicis locals el dia 22 de maig, no pot limitar-se únicament, en veient les corrents de fons que sacsegen la nostra societat, i que singularment han eclosionat en aquest mateix mes de maig, a una renovació de lideratges personals. Cal que aquest Congrés esdevingui l’inici d’un autèntic procés de refundació del socialisme català, que ni podem permetre’ns — ni volem permetre’ns — impostar. Aquest procés de refundació ha de servir per assentar de nou les bases del nostre projecte col·lectiu, no pas abjurant del nostre bagatge, sinó assumint-ne el millor com a punt de partida per avançar i créixer.\nSom els i les militants del PSC el qui hem d’entomar aquest enorme repte. Hem estat convocats a un procés de reflexió i debat, que volem fecund, serè i ambiciós. Que d’aquest procés en resulti una autèntica regeneració del discurs, el projecte i l’organització socialista a Catalunya, i que siguem capaços de posar les bases per construir al voltant d’aquest projecte una majoria social i política àmplia depèn, enterament, de nosaltres.\nL’hora és greu, i és temps, per tots i totes nosaltres, d’ésser responsables i generosos, per deixar de banda personalismes i apriorismes, per recuperar l’orgull i la il·lusió, i per subratllar que el del PSC és avui, com ho va ser en el moment de la seva fundació, un projecte col·lectiu capaç de mobilitzar enormes energies i d’agregar múltiples sensibilitats i orígens en la persecució d’un ideal comú.\nVolem un Congrés obert: Els i les militants socialistes no podem acceptar un Congrés en què es pretengui que els delegats i delegades escriguin en paper pautat. S’ha de produir un ampli i autèntic debat pel que fa a les idees i propostes, i pel que fa a l’organització del Partit, prioritzant les primeres front al també important debat sobre les persones i equips en qui finalment haguem de delegar responsabilitats. Ens convoquem a promoure’l, propiciar-lo i assegurar-lo, per damunt, per dessota i també més enllà de totes les inèrcies.\nVolem un Partit transformador: El socialisme no pot limitar-se a gestionar de manera benintencionada l’actual estat de coses. El fracàs de l’ordre social i econòmic vigent a l’hora de generar societats justes i equilibrades és tan evident que no cal estendre’s pas gaire per argumentar-ho. La crisi d’enormes dimensions que estem vivint està essent afrontada, paradoxalment, amb receptes caduques, carregades de dogmatisme, que s’han demostrat contraproduents i que només estan contribuint a aprofundir i agreujar la situació econòmica i social. No podem assumir que aquest model obsolescent sigui l’únic possible. El nostre objectiu i compromís és crear les condicions per a una profunda transformació social, fer impossibles les relacions de dominació entre les persones, organitzar el combat polític per assolir un societat de persones lliures i iguals, solidàries, que cooperen entre si per al progrés i el benestar comú, i amb ple respecte a l’entorn natural. Cal obrir nous camins, i transitar-los amb la convicció i la confiança en què les persones som perfectament capaces d’organitzar-nos d’una manera més justa i millor. Aspirem a governar per transformar la realitat en un sentit radicalment democràtic, i per empoderar a les persones, fent-nos útils per a canviar allò que els condiciona i aportar solucions.\nVolem un Partit reinventat: Si volem resultats diferents, no podem seguir assajant sempre les mateixes fórmules. Volem un partit valent i que parli clar. Volem un partit fort i obert alhora, viu, plural, integrador, coherent, proper, vibrant de debat i propostes, desbordant d’activitat i mobilització, i amb un fort arrelament social. Calen canvis organitzatius que tornin a equilibrar les dinàmiques internes per donar nou impuls al caràcter coral i democràtic d’aquest fabulós projecte col·lectiu que suposa organitzar i vertebrar els anhels de desenes de milers de persones en un esforç únic pel socialisme. Calen també canvis en la relació amb el conjunt de la societat, fent la nostra organització més flexible, més permeable i també, és clar, més capaç d’impregnar amb els seus valors i idees el debat general.\nVolem una política amb sentit: Hem viscut uns anys en què ha crescut enormement el que s’ha anomenat la desafecció política, que no és altra cosa que el descrèdit d’una determinada configuració de la representació política dels ciutadans i ciutadanes. Un nombre creixent de persones s’ha sentit allunyada d’un joc polític percebut com a enclaustrat, absent i autoreferenciat, que no ha sabut entendre en el seu conjunt les inquietuds i aspiracions de moltes persones que, malgrat tot, es neguen a resignar-se. Alguna cosa fem malament. La política, però, entesa com la faceta de l’activitat humana en què cada persona es preocupa per la cosa pública, se’n forma una opinió, i hi intervé d’una o altra forma, ens és tan natural individualment com necessària per organitzar la convivència en societat. Volem promoure que la gent es repossessioni i es reapropiï de la política. En aquest punt, per tant, reclamem que el socialisme català esdevingui un impulsor de l’aprofundiment democràtic i la regeneració del país, una transició cap a una política amb sentit, on es combinin elements participatius i representatius per afavorir una deliberació pública de qualitat i orientada a la inclusió de tota la ciutadania.\nVolem un procés de refundació: Amplis sectors socials ens estan recordant, al carrer i a les urnes, que cal que sorgeixi una esquerra en la qual es sentin representats. Podem i volem posar dempeus un potent i ampli moviment socialista, vertebrat al voltant de la seva expressió política, el PSC, però necessàriament acompanyat d’una esquerra social, sindical i cultural — que també està en procés de repensar-se — , treballant colze a colze per la construcció d’una democràcia social avançada. Això requereix un procés en el qual, democràticament, teixim noves aliances socials sobre les quals s’ha d’articular una majoria transformadora, una majoria que constituïrà un nou subjecte polític amb les persones que ara formen part del PSC, però també amb totes aquelles que, compartint amb nosaltres valors i idees, no han participat fins ara, activament, en la nostra organització. Si hi ha un moment en què aquesta tasca és ensems urgent i necessària, és aquest. Esperem a més que això propiciï un procés paral·lel al conjunt del socialisme de l’Estat i d’Europa. Ha de començar a algun lloc, i ha de començar en algun moment. Per què no aquí? Per què no ara?\nFem una crida a totes les persones que coincideixin amb nosaltres en què cal refundar el socialisme català, ja siguin afiliades al PSC o no, a que es sumin a aquest manifest i el difonguin, a fi de propiciar en tots els àmbits possibles no només el debat sobre idees i propostes per al futur del socialisme, tasca que resulta ineludible, sinó també l’articulació d’un moviment que reclami l’obertura d’aquest procés de refundació.\nHo devem a totes aquelles persones que estan esperant de nosaltres una reacció, perquè volen veure una esquerra conseqüent i eficaç, ensems moderna i amb ambició transformadora, però també ho devem a totes aquelles persones que potser ara mateix no esperen res de nosaltres, i que malgrat tot estan indignades amb un estat de coses certament injust, que nosaltres aspirem a subvertir per assolir un societat radicalment democràtica. A totes aquestes persones ens volem adreçar en aquest procés del qual n’ha de sortir un PSC en qui facin confiança els qui s’esforcen per ajudar a néixer una societat justa i lliure.\nCatalunya, maig de 2011\nSigna el manifest !\nFes clic aquí , o al botó inferior, per signar el manifest\nEl llistat d'adhesions no s'actualitza automàticament. El procés és manual, i es durà a terme cada poques hores.\nDescarrega el manifest en Català fent clic aquí\nDescarrega el manifest en Castellà fent clic aquí\nSocialismenou al Twitter


Pintura interior de color al millor preu - FESMÉS\nT'agradaria aportar color a les parets del teu habitatge? Troba a FESMÉS la millor pintura per a interiors de color, ideal per renovar l'aspecte de la llar.\nInici > Bricolatge>Pintura>Pintura per paret i sostres>Pintura interior de color\nMarca Bruguer Empaque Design\nCol·lecció Colores del Mundo Living colors Monocapa Ultra Resist\nSèrie Alaska Amazones Egipte Escandinàvia Japó Kenya Mediterrani Nepal Patagònia Perú Ultra Resist Índia\nTonalitat Beix Blanc Blau Gris Groc Lila Marró Ocre Pedra Perla Rosa Taronja Verd Vermell\nColor Aigua marina Beix Beix atemporal Beix intermig Beix natural Beix natural Beix noble Beix suau Blanc absolut Blanc càlid Blanc extra Blanc intermig Blanc llenç Blanc lliri Blanc natural Blanc trencat crema Blanc trencat càlid Blanc trencat perla Blanc trencat polar Blau atlàntic Blau cel Blau intermig Blau mar Blau natural Blau reial Blau relaxat Blau suau Blau turquesa Cacao fosc Canyella Carbassa Desert Espígol Fúcsia masai Granate teula Gris boira Gris bronze Gris clàssic Gris denim Gris gebre Gris intens Gris intermig Gris mig Gris natural Gris neutre Gris pedra Gris polar Gris suau Gris sòlid Gris urban Groc albero Groc blat Groc fugaç Groc imperial Groc suau Lila Lila capri Lila floral Lila intens Lila nocturn Lila suau Magenta sari Malva natural Marró bru Marró cremós Marró intermig Marró natural Marró noguer Marró suau Marró tròpic Marró vintage Matís d'ocre Matís de beix Matís de gris Matís de lila Matís de marró Matís de pedra Matís de perla Matís de prèssec Matís de verd Matís de violeta Ocre intermig Ocre natural Ocre suau Pedra intermig Pedra natural Pedra suau Perla intermig Perla natural Perla suau Porpra fashion Préssec intermig Préssec natural Préssec suau Rosa caràcter Rosa harmonia Rosa pal Rosa xiclet Salmó Suc de guaiaba Taronja Taronja boreal Taronja primavera Taronja suau Taronja subtil Verd bambú Verd envellit Verd festuc Verd intermig Verd lluminòs Verd menta Verd natural Verd oasis Verd suau Vermell grosella Vermell intens Vermell pashmina Violeta Violeta folk Violeta intermig Violeta natural Violeta suau Xocolata\nCapacitat (lt) 2,5 4 10\nPINTURA MONOCAPA BEIX\n2,5L 11,95 € 9,95 €\nPINTURA MONOCAPA BEIX NATURAL\nPINTURA MONOCAPA GROC SUAU\nPINTURA MONOCAPA DESERT\nPINTURA MONOCAPA CANYELLA\nPINTURA MONOCAPA TARONJA\nPINTURA MONOCAPA SALMÓ\nPINTURA MONOCAPA VERMELL INTENS\nPINTURA MONOCAPA ROSA XICLET\nPINTURA MONOCAPA ROSA PAL\nPINTURA MONOCAPA LILA SUAU\nPINTURA MONOCAPA ESPÍGOL\nPINTURA MONOCAPA LILA INTENS\n2,5LT 11,95 €\nPINTURA MONOCAPA VIOLETA\nPINTURA MONOCAPA VERD FESTUC\nPINTURA MONOCAPA VERD LLUMINÒS\nPINTURA MONOCAPA BLAU CEL\nPINTURA MONOCAPA AIGUAMARINA\nPINTURA MONOCAPA GRIS SUAU\nPINTURA MONOCAPA GRIS MIG\nPINTURA MONOCAPA GRIS INTENS\nPINTURA MONOCAPA XOCOLATA\nPINTURA LIVING COLORS GROC ALBERO\n4LT MAT 19,95 € 17,95 €\nPINTURA LIVING COLORS OCRE SUAU\nPINTURA LIVING COLORS GROC BLAT\nPINTURA LIVING COLORS MARRÓ BRU\nPINTURA LIVING COLORS BLANC LLIRI\nPINTURA LIVING COLORS GRIS GEBRE\nPINTURA LIVING COLORS MALVA NATURAL\nPINTURA LIVING COLORS PORPRA FASHION\nPINTURA LIVING COLORS TARONJA SUAU\nPINTURA LIVING COLORS CARBASSA\nTroba la pintura interior de color idònia a FESMÉS\nSi t'estàs plantejant pintar les parets de l'interior de l'habitatge, ja sigui perquè acabes de fer una reforma i estàs a l'últim pas abans d'aconseguir la llar dels teus somnis, o bé, perquè simplement necessites renovar l'aspecte de casa teva, t'encantarà la gran varietat de pintures interior de color que tenim disponibles per a tu.\nA FESMÉS t'oferim les millors marques de pintura, així com Bruguer o Empaque Design en tonalitats, col·leccions i colors diferents, amb la finalitat que trobis la pintura que millor encaixi amb els teus gustos i preferències, garantint la millor qualitat en tot moment.\nPer què comprar pintures interior de color?\nUna de les formes més ràpides, eficaces i econòmiques que hi ha de canviar, renovar i millorar la imatge de qualsevol habitatge, és la de pintar de nou les parets de l'interior de la llar, provant amb noves tonalitats i combinant diferents colors.\nA més, gràcies a la gran varietat de colors que t'oferim, podràs escollir un color per a cada estada o bé, destacar amb tonalitats diferents els espais que siguin del teu interès.\nDe manera que, en comprar una pintura interior de color, transformaràs per complet la imatge i l'aspecte del teu habitatge, sorprenent a tots els teus convidats i familiars. Atreveix-te i modernitza el color de les teves parets!\nTipus de pintura interior de color\nEn aquesta secció t'oferim diferents tipus de pintura interior de color, amb la finalitat de cobrir les diferents necessitats de cada individu, adaptant-nos als gustos i preferències de cadascú. Tanmateix, si ens centrem en les col·leccions de pintura que tenim disponible, podem diferenciar:\nPintura interior de color Colores del Mundo, una de les col·leccions amb més varietat i combinació de colors, que permetran ambientar totes les estances i espais interiors de la llar, inspirant-te en les diferents destinacions que ofereix aquesta col·lecció.\nPintura interior de color Living Colors, innovadora col·lecció de colors amb acabat mat que està marcant tendència en el mercat, caracteritzada per l'estil avantguardista que desprèn.\nPintura interior de color Monocapa, col·lecció caracteritzada per ser una pintura a l'aigua monocapada, de fàcil aplicació, bon cobriment, gran resistència i disponible en una gran varietat de colors.\nPintura interior de color Ultra Resist, col·lecció de pintures d'acabat mat, amb una gran capacitat repel·lent a les taques i gran resistència a la humitat.\nLa tonalitat de cada col·lecció marcarà el tipus de pintura que escollim per a les parets de la nostra llar, i pots trobar tonalitats que aportin major lluminositat que altres, i, per tant, que encaixin millor en unes zones determinades de la llar.\nQuines pintures interiors de color comprar?\nAbans d'escollir quines pintures interiors de color comprar, hem de tenir en compte una sèrie de factors com:\nLa llum de l'habitatge: És un dels factors claus per escollir un color o un altre, ja que si casa teva està situada en una zona on toca el sol durant hores, i, per tant, entra llum natural, la millor opció serà escollir tonalitats més intenses. En cas contrari, si el teu habitatge no té llum natural perquè està orientada a nord o oest, hauràs d'optar per tonalitats més clares.\nClima: És un altre dels factors fonamentals que no hauràs de passar per alt, ja que, si el teu habitatge està ubicat en una zona molt humida, hauràs d'optar per una pintura interior de color Ultra Resistent, ideal per evitar humitats dins de la llar.\nCombinació amb el mobiliari: En funció de la decoració i de l'estil del teu habitatge, podràs combinar els mobles de casa teva amb unes tonalitats o unes altres. De manera que, abans d'escollir una col·lecció de colors, caldrà que pensis en conjunt, és a dir, que el tipus de pintura que compris, combini amb el terra, el sostre i els mobles de la llar.\nL'acabat de la pintura: Per pintar les parets de l'interior de la llar, s'aconsella utilitzar pintura amb acabat mat, ja que dissimula les petites imperfeccions que puguin estar presents a les parets. En canvi, les pintures amb acabat brillant, evidencien considerablement aquestes imperfeccions, encara que se solen utilitzar en aquelles zones que tendeixen a ser més fosques.\nAplicació: Si estàs buscat una pintura que sigui fàcil i ràpida d'aplicar, la pintura interior de color Monocapa serà la teva millor opció, ja que es caracteritza per la seva gran capacitat de cobriment en una sola capa.\nEn conclusió, per escollir el tipus de pintura interior de color per al teu habitatge, no n'hi ha prou únicament amb triar el color que t'agradi més, sinó que caldrà que tinguis en compte els factors explicats anteriorment i arran d'aquí, escollir la tonalitat desitjada.\nA més, un cop hagis escollit les tonalitats desitjades, podràs contrastar i combinar els colors amb pintura blanca interior, amb la finalitat d'acabar de donar-li el teu propi toc decoratiu.


La Fiscalia demana un any i mig de presó per al líder de Plataforma per Catalunya per xenofòbia\nEl fiscal d'odi i discriminació de Barcelona demana un any i mig de presó i una multa de 4.800 euros per al líder de Plataforma per Catalunya, Josep Anglada. La demanda també inclou el regidor de l'Ajuntament de Vic Juan Carlos Fuentes. L'escrit de la fiscalia considera que van cometre un delicte d'odi i discriminació per haver repartit 3.000 còpies d'un pamflet, l'any 2007, durant l'última campanya electoral per a les municipals, en què es menyspreava el col·lectiu magrebí. El fiscal entén que Fuentes va encarregar les còpies del pamflet amb l'autorització de Josep Anglada, i el va distribuir a les bústies dels militants del partit.\n14/01/2011 - 13.40 Actualitzat 14/01/2011 - 14.57\nLa Fiscalia demana un any i mig de presó per al líder de Plataforma per Catalunya, Josep Anglada, i un altre regidor de la seva formaciói a Vic, Juan Carlos Fuentes, per incitar a l'odi racial en distribuir uns pamflets de contingut xenòfob que ridiculitzaven la comunitat magribina.\nEn el seu escrit, el ministeri públic els acusa d'un delicte de provocació a la discriminació i l'odi i demana també la imposició d'una multa de 4.850 euros que haurà de pagar de forma solidària Plataforma per Catalunya.\nEl motiu de l'acusació són els 3.000 pamflets que el seu partit va imprimir el maig del 2007, i que van ser distribuïts pels militants de Plataforma per Catalunya a les bústies de Vic. Però els pamflets no anaven signats per aquesta formació, sinó per un inexistent col·lectiu d'immigrants marroquins, que suposadament demanava als veïns de Vic que votessin els partits democràtics perquè garantirien "papers per a tothom".\nLes perles del pamflet\nEl fullet incloïa comentaris despectius cap a alguns col·lectius d'immigrants, com: "el nostre carnet de conduir, encara que no és vàlid a Espanya, bé ens va servir per conduir camells pels bonics deserts sahrauís". Alhora, demanaven no votar Plataforma per Catalunya, perquè impedirien al col·lectiu musulmà el seu dret a tenir una "bonica mesquita" al centre de la població i els retirarien el seu habitatge protegit i les seves ajudes socials.\nSegons el fiscal, el pamflet "anava destinat a suscitar entre la població sentiments d'hostilitat, animadversió, menyspreu contra el col·lectiu d'origen magribí" i específicament els musulmans. A més, els impresos incloïen "informacions falses" sobre les activitats d'aquest col·lectiu per "menysprear la seva dignitat i la seva pròpia estima".\nEls pamflets van acabar als jutjats arran de la denúncia presentada per diverses associacions d'immigrants i antiracistes de Vic davant els Mossos d'Esquadra. El jutge que va instruir el cas va rebaixar els fets a una simple falta, però l'acusació particular exercida pels col·lectius denunciants va recórrer davant l'Audiència de Barcelona.\nEn la seva declaració com a imputat davant el jutjat el mes de març passat, el líder de la formació ultradretana, Josep Anglada, va afirmar que desconeixia el pamflet malgrat que la Fiscalia manté que va autoritzar la seva publicació, i que ni tan sols compartia les seves manifestacions contra els immigrants.


Carnaval de Taradell 2017 - Fotos | Taradell.com\nCarnaval de Taradell 2017\t5 març 2017\nEl Carnaval de Taradell 2017 es va celebrar el 4 de març. Els Troneres van tornar a ser la millor carrossa, per tercer any consecutiu. 13 carrosses i 6 comparses van participar en la rua. El pregoner va ser el periodista Xavier Pérez Esquerdo. Aquí podeu llegir la notícia. Clicant a la imatge podeu veure una galeria de fotografies.


Pàgina principal >> Articles d'Opinió >> Cooperar és facilitar que passin coses\nLa cooperació en l’exercici polític o el lideratge compartit parteix de posicions ben diferents. Ho definiria com la “capacitat d’establir marcs de treball en comú que facilitin que passin coses”. Cooperació és transformar, millorar i obrir les maneres de governar, d’administrar, i de relacionar-se amb els ciutadans. És escoltar, és dialogar i també és planificar de manera conjunta. I tot això només és qüestió de voluntat política... només de voluntat política.


Dissabte Tastets al Mercat amb l’actuació de les Big Band de l’Escola Municipal de Música | Cultura\nInici / Notícies / Dissabte Tastets al Mercat amb l’actuació de les Big Band de l’Escola Municipal de Música\nEl proper dissabte 7 de maig hi haurà una nova edició dels Tastets al Mercat, l’oferta gastronòmica del Mercat de La Carn maridada amb música km0.\nCom sempre, les parades del Mercat de la Carn estaran a la terrassa del mercat, amb carpes, oferint tapes elaborades amb els seus productes de proximitat, i que es poden acompanyar de vi i cava del Penedès i de cervesa artesana. Com a novetat, aquesta vegada hi haurà les parades del Mercat del Dissabte destinades a alimentació i degustació.\nSerà el primer Tastets al Mercat amb la transformació de la plaça de l’Oli en zona gastronòmica, després que, amb la reestructuració del Mercat dels Dissabtes, s’hi hagin col·locat diverses parades d’alimentació i menjar per emportar.\nAquesta vegada es comptarà amb l’actuació de les dues Big Band de l’Escola Municipal de Música M. Dolors Calvet. Les Big Band, dirigides pel professor de l’escola i músic Àlex Cassanyes, oferiran un repertori variat d’estàndards de jazz, tan clàssics com moderns, alguns d’ells arranjats pel mateix director. Primer es comptarà amb l’actuació de la Big Band junior, amb alumnat majoritàriament de secundària, i després amb la Big Band senior, amb alumnat adult.\nMés informació a www.vilafranca.cat